## Referat af ordinær generalforsamling 2022 i gårdlauget Æblegården cvr. nr. 17600982

Generalforsamling afholdt på Restaurant Kareten tirsdag den 17. maj 2022 kl. 18.00

**1. Valg af dirigent og referent**

Formand Maiken Luvin blev valgt til dirigent og Else Sander til referent

**2. Aflæggelse og godkendelse af bestyrelsens beretning**

Formanden fremlagde beretningen, hvoraf det bl.a. fremgik, at ordensregler er blevet opdateret, at byttebord fungerer og at storskrald er afskærmet. Foreningens planer om renovering af gårdanlæg blev ligeledes belyst.

Beretningen blev godkendt med applaus.

**3. Forelæggelse og godkendelse af regnskab med revisorpåtegning**

Sandra Helløv fra administrationsselskabet DEAS fremlagde regnskabet, som balancerede med 123.588 kr. og udviste et underskud på 42.294 kr.

Regnskabet blev godkendt uden bemærkninger

**4. Forelæggelse til godkendelse af budget 2022**

Sandra Helløv fremlagde ligeledes budgettet, hvoraf det bl.a. fremgik, at der fastsættes en stigning i foreningernes bidrag fra samlet 162.000 til 250.000 kr. Hermed udlignes underskuddet. Der afsættes 40.000 kr i forbindelse med fornyelse af gården (honorar til landskabsarkitekt)

Budgettet blev ligeledes godkendt.

**5. Forslag fra bestyrelse og/eller medlemmer**

Der var ingen indkomne forslag.

**6. Valg af bestyrelsesmedlemmer og suppleanter til bestyrelsen**

De nuværende bestyrelsesmedlemmer fortsætter, idet det bemærkes, at de vælges på de respektive foreningers generalforsamlinger.

**7. Valg af revisor**

Revisionsfirmaet Niels Harder A/S blev genvalgt

**8. Valg af evt. administrator**

DEAS blev genvalgt

**9. Eventuelt**

Under dette punkt blev det anbefalet, at gårdlauget holdes orienteret ved større arbejder i de enkelte foreninger med henblik på mulig koordinering. Det blev ligeledes nævnt, at gårdlaugets vedtægter er gamle og muligvis trænger til opdatering